OBAVEŠTENJE VLASNICIMA I KORISNICIMA PARCELA KOJE SE NALAZE U OKRUŽENJU PROJEKTA SOLARNE ELEKTRANE ’’SUNCE TIJOVCA’’ U OPŠTINI SVRLJIG
Poštovani sugrađani,
Kao sto vam je poznato  na teritoriji opštine Svrljig planirana je izgradnja solarne elektrane „Sunce Tijovca“, instalisane snage do 50 MW. Lokacija solarne elektrane određena je Planom detaljne regulacije (“Službeni list Grada Niša”, br.147/25). Planom su određene dve zone za postavljanje fotonaponskih panela, 723 i 2489 KO Tijovac, međusobno povezane pristupnim putevima i pratećom infrastrukturom. Planom su takođe utvrđene lokacije za priključno-razvodno postrojenje 110 kV „Svrljig 2“, transformatorsku stanicu 110/35 kV „Tijovac“ i baterijski sistem za skladištenje električne energije (BESS) kapaciteta 5 MW/20 MWh, namenjen balansiranju elektroenergetske mreže, kao i Dalekovod DV 110 kV br. 193/1 uveden u PRP ’’Svrljig 2’’ po sistemu ulaz - izlaz.
Ovo obaveštenje upućuje se vlasnicima i korisnicima nepokretnosti koje se neposredno graniče sa parcelama obuhvaćenim Planom detaljne regulacije.
Za potrebe ovog Projekta u toku je izrada Studije o proceni uticaja na životnu sredinu i društveno okruženje (ESIA) i Plana uključivanja zainteresovanih strana (SEP). ESIA Studijom i Planom uključivanja zainteresovanih strana (SEP) biće procenjeno da li izgradnja i rad solarne elektrane mogu prouzrokovati ograničenja u postojećem načinu korišćenja susednih parcela ili otežati pristup zemljištu. Takođe će biti razmotreni drugi uticaji koji se uobičajeno mogu javiti tokom izgradnje i rada solarnih elektrana, uključujući uticaje na lokalne puteve i saobraćaj, kao i moguće povećanje buke, prašine i rizika po bezbednost lokalnog stanovništva.
Jedna od konkretnih koristi koje Projekat donosi lokalnoj zajednici jeste uređenje i unapređenje postojećeg lokalnog atarskog, odnosno poljskog puta koji se pruža uz granice parcela namenjenih izgradnji solarne elektrane. Put će tokom izgradnje biti korišćen za prolazak građevinskih mašina, vozila i dopremanje materijala, a po završetku radova, biće obnovljen i unapređen i omogućiće  lakši i bolji pristup okolnim poljoprivrednim parcelama nego što je to bio slučaj do sada. Radovi će biti pažljivo organizovani tako da se pristup susednim nepokretnostima u potpunosti očuva, a eventualne privremene smetnje tokom same izgradnje svedu na minimum, uz puno uvažavanje interesa vlasnika i korisnika okolnog zemljišta.
[bookmark: _GoBack]Sva pitanja, komentare i sugestije u vezi sa planiranim radovima i njihovim mogućim uticajima možete dostaviti elektronskom poštom na adresu:     kpetovar@gmail.com.
Obaveštavamo vas da je u okviru Projekta, u skladu sa dobrom međunarodnom praksom, uspostavljen i mehanizam za pitanja, primedbe i pritužbe građana. Ovim putem građani mogu postavljati pitanja, dostavljati primedbe ili podnositi pritužbe ukoliko smatraju da izgradnja ili rad solarne elektrane mogu imati, ili već imaju, negativne uticaje i posledice po njihovu imovinu, pristup nepokretnostima, korišćenje zemljišta, zdravlje, bezbednost ili druge legitimne interese. Pitanja, primedbe i pritužbe mogu se dostaviti bez ikakvih troškova. Njihovo podnošenje ne utiče na pravo građana da zaštitu svojih interesa potraže i na drugi način. Sa svim obraćanjima postupaće se pažljivo, pravično i poverljivo, uz puno poštovanje podnosioca
Predstavke u okviru žalbenog mehanizma možete poslati na napred navedenu adresu: kpetovar@gmail.com, a dodatna objašnjenja možete potražiti i putem telefona  na broj 060 66 258 66. 
Zahvaljujemo vam na saradnji i pozivamo vas da nam se obratite ukoliko su vam potrebne dodatne informacije.
S poštovanjem,
HELLO SUN d.o.o. Beograd
Developer projekta solarne elektrane „Sunce Tijovca“




